Észak-Amerikát különösen fenyegeti a klímaváltozás – Alternativ Energia
Kezdőlap / Rovatok / Zöldinfó / Klímaváltozás / Észak-Amerikát különösen fenyegeti a klímaváltozás
Észak-Amerikát különösen fenyegeti a klímaváltozás
2009-02-07	Klímaváltozás, Zöldinfó
Észak-Amerika partjait különösen veszélyezteti a klímaváltozás, az Antarktisz nyugati részén lévő jégtakaró olvadása miatt akár hat méterrel is emelkedhet a tengerszint egy amerikai tanulmány szerint.
Az olvadás elsősorban a New York-tól délre eső partszakaszt és a nyugati partvidéket veszélyezteti. A jégtakaró visszaszorulása miatt víz alá kerülne Washington, New York, San Francisco, Seattle és Florida déli része – írták a szakemberek a Science című tudományos folyóiratban közzétett cikkükben.
“Észak-Amerikában fizetjük meg az árat… A legmagasabb tengerszint az Egyesült Államok partjait éri el. New Yorktól délre, a nyugati parton még magasabb lesz a vízszint” – nyilatkozta Jerry Mitrovica, torontói geofizikus. Az ENSZ egyik jelentése szerint az Antarktisz nyugati részén lévő jégtakaró olvadása világviszonylatban öt méterrel emelné meg a tengerszint magasságát.
A vízszint emelkedése nem hasonlítható össze a fürdővíz kiöntésével – mondta Mitrovica. A vízmennyiség komolyan befolyásolná a Föld ökológiai körforgását, hatalmas vízmennyiség jutna az Atlanti-óceán déli részéből és a Csendes-óceánból Észak-Amerikába és az Indiai-óceánba. A jég súlya nélkül a víz emelkedne, és a környező tengerekbe is betörne. A veszély azonban nem a közeljövőben áll fenn. “Évszázadokról beszélünk” – hangoztatta Mitrovica..
Az Antarktisz nyugati részének jégtakarója nagyjából Texas és Oklahoma államok együttes nagyságával egyenlő, és százszor több vizet foglal magába, mint az összes tó Észak-Amerikában – mondta a Torontói Egyetem egyik kutatója.
Észak-Amerika jégtakaró Klímaváltozás tengerszint emelkedés	2009-02-07
CímkékÉszak-Amerika jégtakaró Klímaváltozás tengerszint emelkedés
Előző Az Egyesült Államok lett a világ legnagyobb szélenergia-termelője
Következő Közel kétmillió eurós támogatás a Kelet-Bakony természetvédelmére